पाएं अपने शहर की ताज़ा ख़बरें और फ्री ई-पेपरडाउनलोड करें
वर्ल्ड नंबर वन अमेरिका की सेरेना विलियम्स ने एक और तूफानी प्रदर्शन से दुनिया की नंबर दो रूस की मारिया शारापोवा को लगातार सेटों में 6-4, 6-4 से हराकर 11वर्षो के लंबे अंतराल के बाद फ्रेंच ओपन टेनिस का महिला सिंगल्स खिताब जीत लिया।
सेरेना ने अपनी खिताबी जीत के बाद कोर्ट पर बातचीत में फ्रेंच भाषा में दर्शकों को उनके समर्थन के लिए धन्यवाद दिया। सेरेना ने 2002 में इससे पहले एकमात्र बार फ्रेंच ओपन का खिताब जीता था। सेरेना इस जीत के साथ ही कुल 16 ग्रैंड स्लैम खिताब जीत चुकी हैं।
विश्व की दो शीर्ष खिलाड़ियों सेरेना और मारिया शारापोवा के बीच इस खिताबी मुकाबले में सेरेना ने एक घंटे 46 मिनट में यह मैच समाप्त कर 11 वर्ष का फ्रेंच ओपन का खिताबी सूखा खत्म कर दिया। सेरेना ने इस जीत से वर्ष 2004 के बाद से शारापोवा के खिलाफ अपना अपराजेय रिकॉर्ड बरकरार रखा।
दोनों खिलाड़ियों के बीच आपसी भिड़ंत में अमेरिकी सुपर स्टार ने 14 मुकाबले जीते हैं जबकि रूसी सुंदरी सिर्फ दो बार ही जीत दर्ज कर पाई हैं। ग्रैंड स्लेम खिताबों की रानी सेरेना ने मौजूदा सत्र में लगातार 31 मैच जीत लिए हैं।पूर्व चैंपियन स्पेन की अरांता सांचेज विकारियो ने सेरेना को विजेता ट्रॉफी प्रदान की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn